**ระเบียบปฏิบัติของผู้รับเหมาด้านความปลอดภัยในการทำงาน**

**บริษัท อุตสาหกรรมโคราช จำกัด**

**คุณสมบัติทั่วไปของผู้รับเหมา**

1. คุณสมบัติทั่วไปของผู้รับเหมาหรือลูกจ้างผู้รับเหมา
* ต้องเป็นผู้มีสัญชาติไทยหรือหากเป็นคนต่างด้าวต้องมีเอกสารการขึ้นทะเบียนเป็นแรงงานต่างด้าวและมีใบอนุญาตให้เข้ามาทำงานในราชอาณาจักรไทยถูกต้องตามกฎหมาย
* ต้องมีอายุไม่น้อยกว่า 18 ปี ขึ้นไป
* ต้องมีสุขภาพแข็งแรง ไม่เป็นโรคที่ติดต่ออันตรายหรือสังคมรังเกียจ ไม่มีโรคที่มีความเสี่ยงต่อการทำงาน โรคกลัวความสูง,โรคความดัน,โรคหัวใจ,โรคสุราเรื้อรัง
* ไม่เป็นผู้ติดยาเสพติดให้โทษ

**ระเบียบปฏิบัติก่อนการเริ่มปฏิบัติงาน**

1. ผู้รับเหมาต้องแจ้งจำนวนพนักงาน รายชื่อ ต่อหัวหน้าโครงการหรือวิศวกรผู้ควบคุมงาน เพื่อจะได้แจ้งต่อเจ้าหน้าที่ฝึกอบรม เจ้าหน้าที่ จป.วิชาชีพ วิศวกรสิ่งแวดล้อม ล่วงหน้าก่อนวันเริ่มงานอย่างน้อย 2 วัน
2. ผู้รับเหมาที่แจ้งจำนวนรายชื่อ ต้องจัดเตรียมเอกสาร สำเนาทะเบียนบ้าน บัตรประจำตัวประชาชน หรือกรณีแรงงานต่างด้าวต้องมีเอกสารการขึ้นทะเบียนเป็นแรงงานต่างด้าวและมีใบอนุญาตให้เข้ามาทำงานในราชอาณาจักรไทยถูกต้องตามกฎหมายเพื่อจัดทำทะเบียนรายชื่อรับเหมา และทำบัตรชั่วคราว บัตรประจำตัวผู้รับเหมา ให้แล้วเสร็จภายในก่อนวันเริ่มงานอย่างน้อย 2 วัน
3. ผู้รับเหมาทั้งหมดที่แจ้งรายชื่อขึ้นทะเบียนกับทางทรัพยากรบุคคลเรียบร้อยแล้วต้องมีการ อบรมเรื่อง ความปลอดภัยในการทำงาน กฎความปลอดภัย ข้อกำหนดสิ่งแวดล้อม ระเบียบปฏิบัติของบริษัทฯ กรณีรับเหมาเข้าทำงานเกี่ยวกับห้องระบบปิดหรือส่วนที่อาจส่งผลต่อการปนเปื้อนของผลิตภัณฑ์ ต้องมีวิศวกร หรือตัวแทนของส่วนกระบวนการผลิตเข้าร่วมอบรมด้วย
4. ผู้รับเหมา ต้องจัดให้มีเจ้าหน้าที่ความปลอดภัยในการทำงาน (จป.) โดยกำหนดเป็นมาตรฐานขั้นต่ำไว้ดังนี้

จำนวนลูกจ้าง จป. ระดับต่างๆ

ตั้งแต่ 2-19 คน จป. หัวหน้างาน และ จป.บริหาร

ตั้งแต่ 20-49 คน จป.เทคนิค จป. หัวหน้างาน และ จป.บริหาร

ตั้งแต่ 50-99 จป.เทคนิคขั้นสูง จป. หัวหน้างาน และ จป.บริหาร

ตั้งแต่ 100 ขึ้นไป จป.วิชาชีพ จป.หัวหน้างาน และ จป.บริหาร

1. ผู้รับเหมาต้องแต่งตั้งผู้ประสานงานความปลอดภัย และอาชีวอนามัยเพื่อควบคุมดูแลการปฏิบัติงานของพนักงานผู้รับเหมาให้ปฏิบัติตามกฎระเบียบความปลอดภัย ของบริษัทฯ และกำหนดระบบการสื่อสาร
2. ผู้รับเหมาต้องแจ้งรายการวัสดุ อุปกรณ์ เครื่องมือ รวมทั้งยานพาหนะและต้องระบุชื่อคนขับต่อหน่วยงาน รปภ. และแผนกทรัพยากรบุคคล เพื่อในเวลาเกิดกรณีฉุกเฉินขึ้นสามารถตรวจเช็คได้
3. ห้ามผู้รับเหมาที่ไม่มีรายชื่อหรือประวัติการขึ้นทะเบียน รายชื่อการอบรม เข้าปฏิบัติงานภายในบริษัทฯโดยเด็ดขาด หากตรวจพบผู้ที่ไม่มีรายชื่อในพื้นที่ปฏิบัติงาน จะไม่อนุญาตให้ทำงาน ตักเตือนไปยังหัวหน้าผู้รับเหมา และส่งรายงานปัญหาการตรวจพบมายัง จัดซื้อ เพื่อประเมินผลการปฏิบัติงานของผู้รับเหมา

**ระเบียบปฏิบัติขณะปฏิบัติงาน**

1. ห้ามผู้รับเหมานำสิ่งของต้องห้ามเข้ามาภายในบริษัทฯ เช่น ขวดแก้ว สัตว์เลี้ยง อาวุธ ของมึนเมา และสารเสพติดที่ผิดกฎหมายทุกชนิด หากมีการตรวจพบโดย รปภ. จะไม่มีการให้ลงชื่อเข้าปฏิบัติงานหรือเข้ามาภายในบริษัทฯ โดยเด็ดขาด
2. ผู้รับเหมาที่นำรถ เข้า-ออก ภายในบริษัทฯ จะต้องมีใบอนุญาตการนำรถยนต์ เข้า-ออก จากแผนกทรัพยากรบุคคลเท่านั้น และให้ควบคุมความเร็วของรถภายในพื้นที่บริษัทฯตามที่ รปภ. กำหนด หากตรวจพบรถที่ เข้า-ออก บริษัทฯ ไม่ได้รับการอนุญาตจากทรัพยากรบุคคล บริษัทฯจะดำเนินความผิดตามกฎระเบียบของบริษัทฯที่กำหนดขึ้น
3. ผู้รับเหมาต้องติดบัตรประจำตัวชั่วคราวไว้ที่อกเสื้อของผู้รับเหมา/ลูกจ้าง ตลอดระยะเวลาในการปฏิบัติงานในบริษัทฯ
4. กรณีที่ผู้รับเหมาต้องปฏิบัติงานในพื้นที่หรือลักษณะงานที่มีความเสี่ยงต่อการเกิดอุบัติเหตุอุบัติภัย ได้แก่ งานที่สูงตั้งแต่ 4 เมตรขึ้นไป พื้นที่อับอากาศ พื้นที่เสี่ยงต่อไฟฟ้าแรงสูง พื้นที่เสี่ยงต่อการเกิดประกายไฟจากการตัด เชื่อม เจียร และงานขุดเจาะหรือตอกเสาเข็มหัวหน้าผู้รับเหมา ผู้ควบคุมงาน วิศวกรควบคุมงานหรือหัวหน้ากะหัวหน้าแผนก ต้องควบคุมดูแลให้มีการปฏิบัติตามกฎความปลอดภัยอย่างเคร่งครัด และต้องประสานงานให้เจ้าหน้าที่ จป. ระดับต่างๆของผู้รับเหมา และ จป. วิชาชีพของบริษัทฯ ตรวจสอบหน้างานและความพร้อมของอุปกรณ์ป้องกันอันตรายตามลักษณะงาน และได้รับอนุญาตจากเจ้าหน้าที่ จป.ระดับต่างๆของผู้รับเหมา (Work Permit) เป็นลายลักษณ์อักษรก่อนเท่านั้น
5. กรณีที่ผู้รับเหมาปฏิบัติงานล่วงเวลาทำงานปกติหรือปฏิบัติงานในวันหยุดของบริษัทฯ ให้หัวหน้ารับเหมาหรือผู้ควบคุมงานแจ้งรายชื่อพนักงานรับเหมา พร้อมทั้งระบุจำนวนพนักงาน ต่อวิศวกรผู้ควบคุมงานหรือหัวหน้ากะหัวหน้าแผนก เพื่อจะได้ดำเนินการแจ้งไปยัง จป. วิชาชีพ และแผนกทรัพยากรบุคคลเพื่อจัดให้มีเจ้าหน้าที่ รปภ. เข้าตรวจตราแทน
6. วิศวกรผู้ควบคุมงาน วิศวกรเจ้าของพื้นที่ หัวหน้ากะ/แผนกเจ้าของพื้นที่ต้องตรวจตรา และดูแลให้ผู้รับเหมาปฏิบัติตามเงื่อนไขข้อตกลงหรือสัญญาว่าจ้าง กฎระเบียบ กฎความปลอดภัย ข้อกำหนดด้านสิ่งแวดล้อม และหลักสุขลักษณะในการปฏิบัติงาน และมีอำนาจในการสั่งหยุดปฏิบัติงาน หรือปรับปรุงแก้ไขกรณีผู้รับเหมาฝ่าฝืนหรือไม่ปฏิบัติตาม
7. เจ้าหน้าที่ จป.วิชาชีพ เจ้าหน้าที่/วิศวกรสิ่งแวดล้อมต้องตรวจสอบความเรียบร้อยในการปฏิบัติงานประจำวัน และมีอำนาจในการสั่งหยุดปฏิบัติงานหรือปรับปรุงแก้ไขกรณีผู้รับเหมาฝ่าฝืนหรือไม่ปฏิบัติตามกฎระเบียบ กฎความปลอดภัย ข้อกำหนดด้านสิ่งแวดล้อม หรือหลักสุขลักษณะในการทำงาน
8. กรณีมีการพบผู้รับเหมามีการฝ่าฝืนไม่ปฏิบัติตามระเบียบต่างๆ ของบริษัท ผู้เกี่ยวข้อง เช่น จป., วิศวกรสิ่งแวดล้อม, ผู้ควบคุมโครงการ ต้องแจ้งไปยังแผนกจัดซื้อ หัวหน้าส่วน และผู้จัดการฝ่ายเพื่อระงับการจ่ายเงินค่าจ้าง จนกว่าผู้รับเหมาจะดำเนินการแก้ไขให้เรียบร้อยเท่านั้นจึงจะอนุมัติจ่ายเงินตามปกติได้
9. ผู้รับเหมาต้องปฏิบัติตามกฎความปลอดภัย (SD-0002-03) และระเบียบข้อกำหนดการควบคุมผู้รับเหมา ลูกจ้างผู้รับเหมา (SD-1010-06) ทั้งด้านกฎระเบียบบริษัท ความปลอดภัย ข้อกำหนดด้านสิ่งแวดล้อม และสุขลักษณะในการปฏิบัติงานตลอดเวลาที่อยู่ภายในพื้นที่บริษัท และขณะปฏิบัติงาน อย่างเคร่งครัด
10. การเข้า-ออกเพื่อปฏิบัติงานในพื้นที่บริษัทฯ ผู้รับเหมาต้องลงชื่อก่อนเข้าทำงานทุกวัน และสามารถใช้ประตูและเส้นทางที่บริษัท ฯ กำหนดเท่านั้น โดยมีเจ้าเจ้าหน้าที่ รปภ. เป็นผู้ตรวจสอบและอนุญาต
11. การใช้ยานพาหนะที่จะผ่านเข้า-ออกทุกคัน ผู้รับเหมาจะต้องได้รับอนุญาตจากแผนกทรัพยากรบุคคล และมีการตรวจสอบอย่างเคร่งครัดโดย เจ้าหน้าที่ รปภ.
12. ผู้รับเหมาต้องจัดหาอุปกรณ์ป้องกันอันตรายส่วนบุคคลตามลักษณะความเสี่ยงของพื้นที่และลักษณะงานที่ปฏิบัติ และสวมใส่ตลอดเวลาที่ปฏิบัติงาน
13. กรณีที่ผู้รับเหมามีการนำอุปกรณ์และเครื่องมือเข้ามาปฏิบัติงานจะต้องตรวจสอบรายการอุปกรณ์และเครื่องมือกับแผนกพัสดุ และเมื่อปฏิบัติงานเสร็จแล้วต้องนำรายการเครื่องมือและอุปกรณ์ไปตรวจสอบซ้ำที่แผนกพัสดุ ก่อนการอนุญาตให้นำออกจากพื้นที่บริษัท ฯ

**การติดตามการประเมินและตรวจรับงานจากผู้รับเหมา**

งานรับเหมาซ่อม ปรับปรุง หรือสร้างอาคาร เครื่องจักรและอุปกรณ์กำหนดให้ดำเนินการดังนี้

1. วิศวกรเจ้าของพื้นที่ วิศวกรผู้ควบคุมงาน หัวหน้าแผนก/หัวหน้ากะเจ้าของพื้นที่ตรวจสอบปริมาณและความถูกต้องของงานตามข้อตกลงหรือสัญญาว่าจ้าง กรณีมีแบบประกอบการทำ ต้องพิจารณาจากความถูกต้องของแบบตามหลักความปลอดภัยและวิศวกรรมอย่างเคร่งครัด การตรวจสอบการทำงานทั้งระบบ (Commissioning) ระบบต้องสามารถทำงานได้ตามการออกแบบที่ระบุไว้ในสัญญาจ้าง
2. แจ้งผลการตรวจสอบปริมาณและความถูกต้องของงานการทดสอบระบบ (Commissioning) ไปยังแผนกจัดซื้อเพื่ออนุมัติการจ่ายเงิน ในกรณีผลการทดสอบผ่านเกณฑ์ทั้งหมด
3. กรณีมีการแจ้งการไม่ปฏิบัติตามข้อตกลง หรือสัญญา กฎระเบียบ กฎความปลอดภัย ข้อกำหนดด้านสิ่งแวดล้อม หรือหลักสุขลักษณะในการปฏิบัติงานและผู้รับเหมายังไม่แก้ไขให้ถูกต้อง ให้แผนกจัดซื้อระงับการจ่ายเงินงวดดังกล่าวให้กับผู้รับเหมา
4. แผนกจัดซื้อต้องนำรายงานผลการดำเนินการทั้งหมดตั้งแต่เริ่มจนแล้วเสร็จโครงการ ไปดำเนินการประเมินความเหมาะสมของผู้รับเหมา แต่ละรายเพื่อสรุปความเหมาะสมในการจัดซื้อจัดจ้างครั้งต่อไป

**การปฏิบัติกรณีเกิดเหตุฉุกเฉิน**

1. กรณีสามารถระงับเหตุเองได้ ให้ทำการระงับเหตุ แล้วแจ้งไปยังวิศวกรเจ้าของพื้นที่ หรือวิศวกรผู้ควบคุมงานหรือ หัวหน้าแผนก/หัวหน้ากะเจ้าของพื้นที่หรือเจ้าหน้า จป. วิชาชีพหรือวิศวกรสิ่งแวดล้อม คนใดคนหนึ่งโดยทันทีหรือเร็วที่สุดเท่าที่สามารถทำได้
2. กรณีไม่สามารถระงับเหตุเองได้ ให้แจ้งไปยังวิศวกรเจ้าของพื้นที่ หรือวิศวกรผู้ควบคุมงานหรือ หัวหน้าแผนก/หัวหน้ากะเจ้าของพื้นที่หรือเจ้าหน้า จป. วิชาชีพหรือวิศวกรสิ่งแวดล้อม คนใดคนหนึ่งโดยทันทีหรือเร็วที่สุดท่าที่สามารถทำได้ เพื่อเข้าช่วยระงับเหตุ
3. กรณีไม่สามารถควบคุมเหตุการณ์ได้ ให้ปฏิบัติตามระเบียบปฏิบัติการเตรียมการกรณีฉุกเฉินและวิธีตอบสนอง (แผนฉุกเฉินด้านต่างๆ)
4. กรณีเกิดอุบัติเหตุจากการทำงานถึงขั้นที่ลูกจ้างต้องหยุดงาน ผู้ประสานงานด้านความปลอดภัยของผู้รับเหมาต้องรายงานเจ้าหน้าที่ จป.วิชาชีพ ของบริษัททราบภายใน 24 ชั่วโมง โดยผู้รับเหมาต้องสั่งหยุดงานนั้นๆ และต้องทำการแก้ไขปัญหา ให้เป็นที่น่าพอใจของผู้ควบคุมโครงการ หรือ จป.หรืออยู่ในระดับที่ปลอดภัยก่อนเริ่มทำงานนั้นๆอีกครั้ง ถ้ายังไม่มีการดำเนินการแก้ไข จนเป็นที่น่าพอใจ หรือปลอดภัยให้ระงับการทำงานนั้น
5. กรณีฉุกเฉินที่ผู้รับเหมาใช้การบริการทางการแพทย์ของบริษัทฯ ผู้รับเหมาต้องถูกหักเงินในส่วนของการใช้บริการห้องพยาบาลและรถพยาบาลของบริษัทฯ ตามเกณฑ์การหักดังนี้
	1. กรณีเจ็บป่วยไม่สบายหรือปฐมพยาบาลเบื้องต้นกรณีเกิดอุบัติเหตุหักค่าใช้จ่าย 100 บาท/ครั้ง/คน
	2. กรณีฉุกเฉินที่จำเป็นต้องส่งรักษาต่อโดยใช้รถพยาบาลของบริษัทฯหักค่าใช้จ่าย 1,500 บาท/ครั้ง/คน

**มาตรการดำเนินการกรณีผู้รับเหมาฝ่าฝืนไม่ปฏิบัติตามระเบียบข้อตกลง**

กรณีผู้รับเหมาฝ่าฝืนไม่ปฏิบัติตามข้อตกลง สัญญา กฎระเบียบ กฎความปลอดภัย ข้อกำหนดด้านสิ่งแวดล้อม หรือหลักสุขลักษณะในการทำงาน บริษัท ฯ สามารถดำเนินการดังนี้

1. ความผิดขั้นรุนแรงน้อย ให้ตักเตือนเป็นลายลักษณ์อักษรเพื่อให้แก้ไขปรับปรุงและดำเนินการให้ถูกต้อง
2. ความผิดขั้นรุนแรงปานกลาง สั่งพักหรือหยุดปฏิบัติงานเป็นลายลักษณ์อักษรจนกว่าจะได้รับการแก้ไขให้ถูกต้องโดยบริษัท ฯ จะไม่รับผิดชอบเรื่องการปฏิบัติงานเกินเวลาในสัญญาจ้างซึ่งผู้รับเหมาต้องรับผิดชอบค่าเสียหายตามสัญญาจ้าง
3. ความผิดขั้นรุนแรงมาก เลิกจ้างโดยบริษัท ฯ จะไม่รับผิดชอบค่าใช้จ่ายและงานที่ผู้รับเหมาได้ดำเนินการไปก่อนหน้านี้แล้วใด ๆโดยให้เป็นไปตามหลักเกณฑ์ในสัญญาจ้าง